Institut za genetičko inženjerstvo i biotehnologiju u Sarajevu

**Institut za genetičko inženjerstvo i biotehnologiju** (**INGEB**) javna je bosanskohercegovačka naučna ustanova, članica Univerziteta u Sarajevu. Afilijacijski je centar Međunarodnog centra za genetičko inženjerstvo i biotehnologiju (*International Center for Genetic Engineering and Biotechnology – ICGEB*), koji je osnovan kao specijalni projekat UN organizacije za industrijski razvoj (*UNIDO* *– United Nations Industrial Development Organization*)

Osnovan je pod nazivom: "Centar za genetičko inženjerstvo i biotehnologiju" 1988. godine uz podršku Vlade SR BiH, ANUBiH i velikih bosanskohercegovačkih privrednih sistema. Aktom osnivanja, povjerena mu je funkcija kreatora i nosioca sveukupnog naučnog i stručnog rada u razvoju genetičkog inženjerstva i na njemu bazirane biotehnologije u BiH. Odgovarajućim zakonskim aktom, Skupština RBiH je 1993, početkom rata u BiH, preuzela pravo osnivača ove institucije, a 1999. je pravo osnivača INGEB-a (kao "javne ustanove koja će djelovati u okviru Univerziteta u Sarajevu") preuzeo Kanton Sarajevo.

## Historija 
Biotehnologiju na bazi genetičkog inženjerstva, kao jednu od tri najpropulzivnije komponente tekućeg naučno-tehnološkog napretka, nadležni državni organi su svojevremeno uvrstili u prioritete *Strategije* i *Programa naučno-tehnološkog razvoja BiH*. Kao najracionalnija forma otjelovljenja usvojene istraživačke orijentacije, u tadašnjem sistemu finansiranja nauke, osnovana je institucija - nosilac razvoja ove oblasti u BiH: *Centar za genetičko inženjerstvo i biotehnologiju* (1988.), a u okviru realizacije Društvenog cilja VI (*Osposobljavanje za samostalan razvoj biotehnologija na bazi genetičkog inženjerstva u procesima proizvodnje hrane, uzgoja šuma, proizvodnje farmaceutskih i drugih bioloških supstanci*). U periodu od 1988 do 1991. obezbijeđena su krucijalna sredstva za nabavku i instaliranje kapitalne opreme. Paralelno je tekao i proces integrisanja kadrovskih, tehničkih i drugih bitnih potencijala za uspješan i efikasan rad Centra u skladu sa definisanim programskim ciljevima i dugoročnim projekcijama istraživanja u pripadajućim oblastima nauke i tehnologije.
Rat u Bosni i Hercegovini je izazvao teško sagledive posljedice i u razvoju genetičkog inženjerstva (i na njemu bazirane biotehnologije) kako materijalno, tako i kadrovski. U ratnim uvjetima, poduzet je niz aktivnosti na očuvanju organizaciono-funkcionalnog integriteta Centra, osposobljavanju za rad u ratnim uvjetima te stvaranju osnovnih uvjeta za što uspješniji nastavak djelovanja u poratnom periodu. Odgovarajućim zakonskim aktom (Službeni list RBiH 4/93), Skupština RBiH je (1993.) preuzela pravo osnivača ove institucije i odredila joj status javne naučne ustanove “Institut za genetičko inženjerstvo i biotehnologiju, Sarajevo”. međunarodna zajednica je u adaptaciju prostora i nabavku visokosofisticirane opreme uložila preko 1.050.000 $. Kao partnerska institucija ICMP-u, INGEB je značajno doprinio utemeljenju i razvoju projekta *Identifikacije žrtava rata u BiH*, a u Institutu je realizirano i prvo profiliranje skeletnih ostataka koje je rezultiralo uspješnom identifikacijom. Od 2004, ICMP samostalno nastavlja aktivnosti na identifikaciji žrtava rata, dok se u Institutu, na bazi stečenih iskustava, nastavlja realizacija započetih ali i novih naučno-istraživačkih projekata u oblasti DNK analize kao i ostalih oblasti molekularne genetike, genetičkog inženjerstva, citogenetike, bioinformatike te humane i populacione genetike. Razvija i respektabilnu izdavačku djelatnost u pripadujućim naučnoistraživačkim oblastima. Te aktivnosti se organizuju u saradnji sa brojnim institucijama Univerziteta u Sarajevu, ali i sa uglednim međunarodnim centrima. Istovremeno, Institut (kadrovski, prostorno i infrastrukturno) učestvuje u realizaciji dodiplomske i postdiplomske nastave iz oblasti genetike na Univerzitetu u Sarajevu, i na unverzitetu Burch. U Institutu su 2005. oformljene posebne laboratorije, kao organizaciono-funkcionalne jedinice specifičnog istraživačkog i ekspertnog profila. Kadrovski i materijalni kapaciteti pojedinih laboratorija su se fleksibilno mijenjali i prilagođavali dolazećim potrebama i mogućnostima i zahtjevima tekućih naučno-istraživačkih aktivnosti. da bi se konačni, namjenski smještaj ostvario januara 2012. u *Kampusu Univerziteta u Sarajevu*, a zahvaljujući podršci *Rektorata UNSA* i nadležnog ministarstva Kantona Sarajevo. Ovim činom su riješeni dugogodišnji problemi prostornog smještaja i statusa Instituta, čime su stvorene realne osnove za uspješno ostvarivanje dugoročnih projekcija razvoja i povjerenih osnivačkih funkcija u pripadajućim naučnim oblastima.

## Djelatnost 
Djelatnost Instituta obuhvata sveukupni naučni i stručni rad u ostvarivanju funkcije nosioca razvoja genetičkog inženjerstva i na njemu bazirane biotehnologije u BiH, a naročito:
*fundamentalna istraživanja u oblasti genskog (DNK), hromosomskog i genomskog inženjerstva,
*fundamentalna istraživanja u početnim fazama razvoja, projektovanja i transfera biotehnologije na bazi genetičkog inženjerstva,
*kreativno učešće u programiranju dugoročnih projekcija razvoja biotehnologije na bazi genetičkog inženjerstva u BiH, 
*koordiniranje naučno-istraživačkih i stručnih aktivnosti u stvaranju uvjeta za realizaciju prioritetnih pravaca razvoja genetičkog inženjerstva i biotehnologije u BiH,
*realizacija strateških segmenata Programa naučno-tehnološkog razvoja BiH u oblasti genetičkog inženjerstva i biotehnologije za potrebe proizvodnje hrane, medicine i farmacije, šumarstva i hortikulture, zaštite životne sredine i srodnih područja, 
*edukacija kadrova za genetičko-inženjerska i molekularno-genetička istraživanja, 
*edukacija kadrova za praćenje razvoja i transfer genetičkog inženjerstva i biotehnologije, u bosanskohercegovačkim i međunarodnim razmjerima, 
*analize i ekspertske studije u sistemu kontrole kvaliteta životne i radne sredine, životnih namirnica, lijekova, higijenskih, kozmetičkih, zaštitnih i drugih sredstava, 
*kreiranje i realizacija kontrole GMO i sistema biosigurnosti,
*saradnja sa odgovarajućim institucijama u oblasti genetičke konsultacije, medicinske dijagnostike, forenzičke i medikolegalne prakse, 
*obavljanje odgovarajućih istraživačkih, edukacijskih i ekspertnih usluga pravnim i fizičkim licima u oblasti molekularne genetike, genetičkog inženjerstva i biotehnologije te biosigurnosti,
*koordinacija organizacionog i funkcionalnog povezivanja i saradnje sa kompetentnim inostranim institucijama u kreiranju istraživačkih programa i ostvarivanju istraživačke i edukativne funkcije, 
*izdavanje naučnih i stručnih publikacija, i 
*drugi komplementarni oblici naučnog i stručnog rada (prema sopstvenim programima, po ugovoru ili nalogu osnivača).

## Upravna struktura 
Pored direktora, upravljačko-stručnu strukturu INGEB-a su činili Naučno vijeće, Upravni odbor i Nadzorni odbor. Uspostavljanjem integrisanog Univerziteta u Sarajevu, odgovarajuće nadležnosti su prenesene na kompetentne organe UNSA, uz autonomno djelovanje Vijeća Instituta.

## Direktori Centra / Instituta 
*Sabaheta Šaćiragić (1988–94)
*Rifat Hadžiselimović (1994–2002)
*Kasim Bajrović (2002–15)
*Naris Pojskić (2015−)

## Organizacione jedinice – laboratorije 
*Laboratorija za bioinformatiku i biostatistiku
*Laboratorija za citogenetiku i genotoksikologiju
*Laboratorija za forenzičku genetiku
*Laboratorija za GMO i biosigurnost hrane
*Laboratorija za humanu genetiku
*Laboratorija za molekularnu genetiku prirodnih resursa

## Naučni i stručni saradnici 
*Prof. dr. Naris Pojskić, naučni savjetnik, direktor Instituta
*Prof. dr. Kasim Bajrović, naučni savjetnik
*Prof. dr. Adaleta Durmić Pašić,  naučna savjetnica, šefica LGB
*Prof. dr. Lejla Kapur Pojskić, naučna savjetnica, šefica LHG
*Prof. dr. Sanin Haverić, naučni savjetnik, šef LCG
*Doc. dr. Jasmina Čakar, naučna savjetnica, šefica LFG
*Doc. dr. Anja Haverić, viša naučna saradnica
*Doc. dr. Belma Kalamujić Stroil, viša naučna saradnica, šefica LMG
*Doc. dr. Naida Lojo-Kadrić, viša naučna saradnica
*Dr. Amra Kazić, naučna saradnica
*Doc. dr. Lejla Lasić, naučna saradnica
*Dr. Jasmin Ramić, naučni saradnik
*Dr. Maida Hadžić, viša stručna saradnica
*MA Anesa Ahatović, viša stručna saradnica
*Dr. Amela Pilav, naučna saradnica
*MA Jasna Hanjalić, viša stručna saradnica
*MA Tamara Ćetković, viša stručna saradnica
*MA Lejla Ušanović, stručna saradnica
*MA Abdurahim Kalajdžić, stručni saradnik
*MA Mujo Hasanović, stručni saradnik
*MA Nikolina Tomić, stručna saradnica
*MA Mirela Džehverović, viša laborantica

## Vanjski saradnici 
*Prof. dr. Rifat Hadžiselimović, naučni savjetnik
*Prof. dr. Damir Marjanović, naučni savjetnik
*Prof. dr. Lada Lukić Bilela
*Dr. Lejla Kovačević, viša asistentica
*Almir Medunjanin, administrator Microsoft sistema

## Institucionalna saradnja 
### Međuinstitucionalna saradnja u BiH 
#### Univerzitet u Sarajevu 
*Akademija nauka i umjetnosti BiH
*Fakultet sporta i tjelesnog odgoja
*Fakultet zdravstvenih studija
*Klinički centar Univerziteta u Sarajevu
*Medicinski fakultet
*Poljoprivredni fakultet
*Prirodno-matematički fakultet
*Stomatološki fakultet
*Šumarski fakultet
*Veterinarski fakultet

#### Univerzitet u Banjaluci 
*Poljoprivredni institut, Banjaluka

### Vanuniverzitetske institucije 
*Udruženje genetičara u Bosni i Hercegovini
*GENOFOND
*BIOSPELD
*Federalni zavod za poljoprivredu Sarajevo
*Federalni agromediteranski zavod Mostar
*JU Zavod za medicinu rada kantona Sarajevo
*Opća bolnica "Prim. dr. Abdulah Nakaš"

### Međunarodna saradnja 
*Fakultet za poljoprivredne nauke i hranu u Skoplju, Makedonija
*Fakultet za prirodne nauke i inženjerstvo Internacionalog Univerziteta u Sarajevu
*Institut "Ruđer Bošković", Zagreb, Hrvatska
*Institut za molekularnu biologiju Prirodoslovno-matematičkog fakulteta Zagreb, 
*Institut za oceanografiju i ribarstvo u Splitu 
*International Center for Genetic Engineering and Biotechnology Trst
*Systématique et Évolution Université Paris-Sud, Orsay
*Nacionalni inštitut za biologijo v Ljubljani, Slovenija 
*TUBITAK, MRC – Research Institute for Genetic Engineering and Biotechnology, Gebze, 
*Université d’Orléans, Faculté de Sciences, Département de Biologie, Orléans,

## Udžbenici, knjige i priručnici 
*Gözükirmizi N., Kazan K., Ari Ş., Bajrović K., Gürel F., Çobanoğlu G., Büyükkeskin R.,  Arican E. (1993): Bitki Biyoteknoloji Doku Kültürü ve Moleküler Uygulamalar. Kurs Kitabi: 8-12, MAM Gen Mühendisliği ve Biyoteknoloji Araştirma Ensttitüsu,  Gebze  Kocaeli  (Turkey).
*Müller W.E.G., Spreitzer I., Milanović S., Schröder H.C., Rinkevich B., Gamulin V., Bretting H. (1994): Identification and characterization of S-type lectins from the marine sponge Geodia cydonium. In: Van Soest B.W.M, Van Kempen T.M.G., Braekman J-C. , Eds : Sponges in Time and Space: Biology, Chemistry, Paleontology, 339-393. A.A. BaIkema, Rotterdam – Brookfield (Netherlands).
*Bajrović K., Jevrić-Čaušević A., Hadžiselimović R. (2005): Uvod u genetičko inženjerstvo i biotehnologiju. INGEB, Sarajevo, Bosna i Hercegovina. 
*Hadžiselimović R. (2005): Bioantropologija – biodiverzitet recentnog čovjeka. INGEB, Sarajevo, Bosna i Hercegovina.
*Hadžiselimović R., Pojskić N. (2005): Uvod u humanu imunogenetiku. INGEB, Sarajevo, Bosna i Hercegovina. 
*Marjanović D., Dobrača I. i Drobnič K. (2005): Prikupljanje, prezervacija i transport uzoraka za DNK analizu. INGEB, Sarajevo, Bosna i Hercegovina.
*Sofradžija A., Muzaferović Š. (2007): Biodiverzitet sisara Bosne i Hercegovine – Katalog. INGEB, Sarajevo, Bosna I Hercegovina.
*Međedović S., Parić A., Pustahija F., Hindija J. (2006) Uvod u biljnu fiziologiju, Šumarski fakultet; Univerzitet u Sarajevu, (BIH).
*Oruč L., Kapur L. (2007) Genetika upotrebe i zloupotrebe psihogenih supstanci. In  Cerić I, Mehić-Basara N., Oruč L., Salihovic H. (Ed.) (2007) Zloupotreba psihoaktivnih supstanci i lijekova. Medicinski fakultet, Sarajevo (BiH).
*Primorac D, Marjanović D i saradnici (2008): Analiza DNA u sudskoj medicini i pravosuđu, Medicinska naklada, Zagreb (Hrvatska).
*Marjanović D., Primorac D., Hadžiselimović R. (2008): Naseljavanje Bosne i Hercegovine: Raznolikost Y-vezanih molekularnih biljega u referentnom uzorku bosansko-hercegovačkoga stanovništva. Poglavlje knjige - Vjera Crkve bosanske. Muzej hrvatskih arheoloških spomenika, Split, (Hrvatska).
*Ibrulj S, Haverić S, Haverić A. (2008) Citogenetičke metode – Primjena u medicini. Institut za genetičko inženjerstvo i biotehnologiju, Sarajevo (BiH).
*Marjanović D, Primorac D (2009). Molekularna forenzična genetika. INGEB, Sarajevo (BiH) 
*Marjanović D., Primorac D. i saradnici (2013): Forenzična genetika: teorija i aplikacija. Naučna i stručna knjiga Lelo doo, Sarajevo (BiH). 
*Primorac D., Kapur Pojskić L., Marjanović D. (2013): Genetika depresije. Poglavlje knjige – Serotonin i depresija, ProMente, Zagreb (Hrvatska). 
*Pustahija F., Parić A., Karalija E., Čakar J. (2013): Propagacija biljaka kulturom in vitro – laboratorijski praktikum. Šumarski fakultet, Univerzitet u Sarajevu, Sarajevo (BiH).
*Kapur Pojskić L., Ed. (2014): Uvod u genetičko inženjerstvo i biotehnologiju, 2. izdanje. Institut za genetičko inženjerstvo i biotehnologiju (INGEB), Sarajevo (BiH).
*Trkulja Vojislav, Bajrović K., Vidović S., Ostojić I., Terzić R., Ballian D., Subašić Đ., Mačkić S., Radović R., Čolaković A. (2014). Genetski modificirani organizmi (GMO) i biosigurnost. Uprava B&H za zaštitu zdravlja bilja & Agencija za sigurnost hrane BiH.  
*Trkulja V., Bajrović K., Vidović S., Ostojić I., Terzić R., Ballian D., Subašić Đ., Mačkić S., Radović R., Čolaković A. (2014). Priručnik za uzorkovanje reprodukcijskog materijala bilja i proizvoda koji sadrže i/ili se sastoje ili potječu od genetski modificiranih organizama (GMO). Agencija za sigurnost hrane BiH & Uprava B&H za zaštitu zdravlja bilja. (BiH)
*Kalamujić Stroil, B., Dorić, S., Pojskić, N., Lukić Bilela, L. (2018): Primjenjena bioinformatika – Praktikum, INGEB, Sarajevo. (BiH)
*Haverić, S., Haverić, A., Hadžić, M. (2018): Genotoksikologija, INGEB, Sarajevo. (BiH)
*Lojo-Kadrić, N., Pojskić, N., Pojskić, L. (2018): Laboratorijske tehnologije u molekularnoj biologiji,  INGEB, Sarajevo. (BiH)
*Hadžiselimović, R. (2018): Bioantropologija - Rod Homo u prostoru i vremenu, INGEB, Sarajevo. (BiH)
*Monografija, Prvih 30 godina Instituta za genetičko inženjerstvo i biotehnologiju, 2018, INGEB, Sarajevo. (BiH)
*Šljuka S., Sarač Halilović A., Mušanović J., Hadžiselimović R. (2020): Bioantropološki repetitorij i praktikum. PMF UNSA.

## INGEB-ove nagrade i priznanja
right|150px|Ingebov heliks 1988.
Institut za genetičko inženjerstvo i biotehnologiju Univerziteta u Sarajevu, od 2018. godine dodjeljuje stilizirani alfa heliks (**Ingebov heliks 1988**.), kao najveću povremenu nagradu za doprinos razvoju i afirmaciji ove ustanove.

Pored toga, Ingeb dodjeljuje i nagrade pod nazivom:
***Ingebova plaketa**

***Ingebova nagrada za inovativnost**

## Također pogledajte
*Univerzitet u Sarajevu
*ICGEB

## Reference 
## Vanjski linkovi
*Zvanični sajt

Kategorija:Istraživački instituti u Bosni i Hercegovini